የሰንደቅ ዓላማውን ክብር የሚያዋርድ ድህነትን መዋጋት አስፈላጊ መሆኑ ተመለከተ
 – በሰንደቅ ዓላማው ሥር በመሰባሰብ የሰንደቅ ዓላማውንና የሃገሪቱን ክብር የሚጎዳውን ድህነትን ድል ለመንሳት እጅ ለእጅ በመያያዝ ልንረባበብ እንደሚገባ የጋምቤላ ህብና አስተዳደር ገለጸ።ስድስተኛው የሰንደቅ ዓላማ ቀን በጋምቤላ ከተማ በተለያዩ ዝግጅቶች በተከበረበት በትናትናው እለት “ሰንደቅ ዓላማችን በህዳሴ ግድባችን ይደምቃል! ሰንደቅ ዓላማችን በአክራሪዎች አይደፈርም!” በማለት ይህንን ለመታገል በአንድነት እንደሚንቀሳቀስ ህዝቡ ገልጿል።በክብረ በዓሉ ላይ የተገኙት የጋምቤላ ከተማ ምከርቤት አፈ ጉባኤ  አቶ ሃብታሙ እሬሶ በበኩላቸው ህበረተሰቡ በተለይም ወጣቱ ሀገራዊ እሴቶች ላይ መግባባት በመፍጠር የልማትና የዕድገት ህዳሴ በስኬት  ለማሰቀጠል ለሰንደቅ ዓላማ ክብር መሰጠት አስፈላጊ መሆኑን አስገንዝበዋል ።ከሁለም በላይ የሀገራችንን ሰንደቅ ዓላማ ክብር የሚያዋርደውን ድህነትን ለማጥፋት  የሚደረገው ርብርብ ተጠናክሮ ሊቀጥል እንደሚገባ የገለፁት ደግሞ  ስለ ሰንደቅ ዓላማ ምንነትና እሴቶች አስመልክቶ ከበዓሉ በፊት በተደረጉ ውይይቶች ሰፊ ማብራሪያ ያቀረቡት የክልሉ የስነ-ምግባርና ፀረ ሙስና ኮሚሽን ኮሚሽነር አቶ ኡሞድ ኡጁሉ ናቸው።የክልሉ ምክርቤት ምክትል አፈ ጉባኤ አቶ ኳንግ አኳይ በበኩላቸው በቅርቡ በሰንደቅ ዓላማችን የተቃጣው የማቃጠልና የመቅደድ  ሙኮራ በህልውናችን ላይ የተቃጣ ሽበርተኝነት በመሆኑ ልናወግዘው ይገባል ብለዋል። 